pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กยศ. รับสมัครกิจกรรมเชิดชูคนดี ประจำปี 2564
วันอังคารที่ 8 ธันวาคม 2563
กยศ. รับสมัครกิจกรรมเชิดชูคนดี ประจําปี 2564
กองทุนเงินให้กู้ยืมเพื่อการศึกษา (กยศ.) จัดกิจกรรมเชิดชูคนดี กยศ. ประจําปี 2564 โดยขอเชิญชวนนักเรียน นักศึกษา ศิษย์เก่าผู้กู้ยืม และสถานศึกษา ร่วมสมัครเป็นต้นแบบจิตสาธารณะ ทําความดีเพื่อสังคม ได้ตั้งแต่บัดนี้ถึงวันที่ 31 มกราคม 2564
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า กองทุนได้จัดกิจกรรมเชิดชูคนดี กยศ. ประจําปี 2564 ขึ้น เพื่อเป็นการสรรหาและคัดเลือกผู้ที่เป็นต้นแบบที่ดีของนักเรียน นักศึกษา ศิษย์เก่าผู้กู้ยืม และสถานศึกษาที่ดําเนินงานกับกองทุน ทั้งนี้ กิจกรรมเชิดชูคนดี กยศ. ได้แบ่งประเภทรางวัลที่จะทําการคัดเลือก ดังนี้ 1. รางวัลนักเรียน นักศึกษาต้นแบบ 12 รางวัล ซึ่งเป็นผู้กู้ยืมที่มีความประพฤติดี มีประวัติการร่วมกิจกรรมจิตสาธารณะอย่างต่อเนื่อง โดยให้สถานศึกษาเป็นผู้เสนอชื่อผู้กู้ยืมเข้ารับการคัดเลือก 2. รางวัลศิษย์เก่าต้นแบบ 12 รางวัล ซึ่งเป็นผู้ที่ต้องมีประวัติการชําระเงินคืนกองทุนที่ดี และสามารถเป็นต้นแบบที่ดีให้แก่นักเรียน นักศึกษารุ่นน้องได้ โดยผู้กู้ยืมสามารถสมัครได้ด้วยตนเอง หรือองค์กรนายจ้าง/สถานศึกษาสามารถเสนอชื่อผู้กู้ยืมเข้ารับการคัดเลือกได้ และ 3. รางวัลสถานศึกษาต้นแบบ 12 รางวัล ซึ่งเป็นสถานศึกษาที่ต้องมีระบบการบริหารจัดการเงินกู้ยืมที่ดี ให้ความร่วมมือสนับสนุนงานกองทุน และปลูกฝังให้นักเรียน นักศึกษาทํากิจกรรมจิตสาธารณะอย่างต่อเนื่อง ทั้งนี้ นักเรียน นักศึกษา ศิษย์เก่าผู้กู้ยืม และสถานศึกษาที่ได้รับการคัดเลือก จะได้รับรางวัลประกาศเกียรติคุณและมีโอกาสได้ร่วมเป็นเครือข่ายในการสร้างประโยชน์แก่สังคม และดําเนินกิจกรรมสาธารณประโยชน์ที่เกี่ยวกับกองทุนในโอกาสต่างๆ ต่อไป
ปัจจุบัน กองทุนมีนักเรียน นักศึกษาผู้กู้ยืมที่ได้รับโอกาสทางการศึกษาจากกองทุนทั่วประเทศจํานวนกว่า 5.7 ล้านราย และมีสถานศึกษาที่เข้าร่วมการดําเนินงานกองทุนกว่า 4,000 แห่ง กองทุนจึงขอเชิญชวนนักเรียน นักศึกษา ศิษย์เก่าผู้กู้ยืม และสถานศึกษา สมัครเข้าร่วมกิจกรรมเชิดชูคนดี กยศ. ประจําปี 2564 ได้ตั้งแต่บัดนี้ถึงวันที่ 31 มกราคม 2564 โดยดาวน์โหลดใบสมัครและดูรายละเอียดกิจกรรมได้ทาง www.studentloan.or.th หรือสอบถามเพิ่มเติม โทร. 0 2016 4888
รัฐบาลไทย-ข่าวทำเนียบรัฐบาล-“สุชาติ” ชื่นชม กสร. เป็นหน่วยงานปิดทองหลังพระ มีมาตรฐานที่ดีงามในการทำงาน
วันอังคารที่ 8 ธันวาคม 2563
“สุชาติ” ชื่นชม กสร. เป็นหน่วยงานปิดทองหลังพระ มีมาตรฐานที่ดีงามในการทํางาน
“สุชาติ” รมว.แรงงาน ตรวจเยี่ยม และมอบนโยบายแก่ กสร. พร้อมชื่นชมว่าเป็นหน่วยงานปิดทองหลังพระ ทําหน้าที่ดูแลคุ้มครองลูกจ้างให้ได้รับสิทธิตามกฎหมาย ขอให้ยึดมั่นในความถูกต้องและเป็นธรรม รักษามาตรฐานการทํางานที่ดีงามไว้ เพื่อชาติบ้านเมือง และประชาชน
นายสุชาติ ชมกลิ่น รัฐมนตรีว่าการกระทรวงแรงงาน กล่าวภายหลังการตรวจเยี่ยมพร้อมคณะผู้บริหารกระทรวงแรงงาน และมอบนโยบายแก่กรมสวัสดิการและคุ้มครองแรงงาน (กสร.) ว่า รัฐบาลภายใต้การนําของ พลเอกประยุทธ์ จันทร์โอชา นายกรัฐมนตรี ให้ความสําคัญกับผู้ใช้แรงงาน โดยมุ่งยกระดับให้กระทรวงแรงงานเป็นกระทรวงเศรษฐกิจ เพราะพี่น้องผู้ใช้แรงงานถือเป็นฟันเฟืองตัวแรกในการขับเคลื่อนเศรษฐกิจของประเทศ ดังนั้น จึงต้องทําให้เกิดการจ้างงานที่ถูกกฎหมาย ไม่ถูกเอารัดเอาเปรียบ ซึ่งที่ผ่านมากรมสวัสดิการและคุ้มครองแรงงานเป็นหน่วยงานด่านแรกที่ได้ทําหน้าที่รับปัญหาให้กับรัฐบาล ที่ต้องชื่นชมว่าเป็นหน่วยงานปิดทองหลังพระ เพราะต้องดูแลคุ้มครองลูกจ้างให้ได้รับสิทธิประโยชน์ตามกฎหมาย และส่งเสริม สนับสนุนนายจ้างให้ดําเนินธุรกิจตาม หลักมาตรฐานสากล เพื่อเพิ่มขีดความสามารถในการแข่งขันทางการค้า ทั้งนี้ หากเกิดข้อพิพาทระหว่างกัน ขอให้ตระหนักถึงความเป็นธรรมทั้ง 2 ฝ่าย ทั้งนายจ้าง และลูกจ้าง เพื่อลดความเหลื่อมล้ําทางสังคม พิจารณาวินิจฉัยความขัดแย้งด้วยเหตุด้วยผล ยึดหลักความถูกต้อง และได้ฝากการบ้านไปยังหน่วยงานในส่วนภูมิภาคทั่วประเทศ ให้ช่วยกันติดตามสถานการณ์ด้านแรงงานสัมพันธ์ในพื้นที่อย่างใกล้ชิด เพื่อวิเคราะห์สถานการณ์ช่วงปลายปี หากพบว่ากิจการใดส่งสัญญาณจะเกิดข้อพิพาทด้านแรงงานจะได้เข้าไปพูดคุย ป้องกันและแก้ไขปัญหาได้ทันท่วงที และนโยบายสุดท้ายที่ฝากไว้ คือ ขอให้นําโครงการอันเนื่องมาจากพระราชดําริมาดําเนินการให้เป็นรูปธรรม โดยใช้เป็นแนวทางแก้ไขสถานการณ์ที่เป็นปัญหาให้กับพี่น้องผู้ใช้แรงงาน ประชาชน และประเทศชาติ
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า การตรวจเยี่ยมของท่านรัฐมนตรีว่าการกระทรวงแรงงาน และคณะในครั้งนี้ ถือเป็นขวัญและกําลังใจให้กับบุคลากรกรมเป็นอย่างมาก ซึ่งเชื่อว่าทุกคนน้อมรับ และยินดีที่จะร่วมกันปฏิบัติภารกิจตามที่ท่านรัฐมนตรีมอบนโยบายไว้ข้างต้น เพื่อให้บรรลุเป้าหมายยุทธศาสตร์ชาติ นโยบายรัฐบาล ที่ต้องการให้ประชาชนมีความผาสุก มีคุณภาพชีวิตที่ดีในสังคมทุกมิติ
รัฐบาลไทย-ข่าวทำเนียบรัฐบาล-กระทรวงกลาโหมบูรณาการความร่วมมือทุกภาคส่วน เร่งช่วยเหลือพี่น้องประชาชน 11 จังหวัดภาคใต้
วันอังคารที่ 8 ธันวาคม 2563
กระทรวงกลาโหมบูรณาการความร่วมมือทุกภาคส่วน เร่งช่วยเหลือพี่น้องประชาชน 11 จังหวัดภาคใต้
" ที่ประสบภัยน้ําท่วมจากสถานการณ์ฝนตกหนักอย่างต่อเนื่อง พร้อมทั้งเดินหน้าแก้ปัญหาน้ําท่วมอย่างเป็นระบบเพื่อความยั่งยืน"
#ทหารของพระราชา
#ใครไม่ทําทหารทํา
รัฐบาลไทย-ข่าวทำเนียบรัฐบาล-กรมบัญชีกลางแก้ไขแบบประกาศและเอกสารประกวดราคาจ้างก่อสร้างวิธี e-bidding กรณีการขึ้นทะเบียนผู้ประกอบการงานก่อสร้าง
วันอังคารที่ 8 ธันวาคม 2563
กรมบัญชีกลางแก้ไขแบบประกาศและเอกสารประกวดราคาจ้างก่อสร้างวิธี e-bidding กรณีการขึ้นทะเบียนผู้ประกอบการงานก่อสร้าง
คกก.วินิจฉัยปัญหาการจัดซื้อจัดจ้างและการบริหารพัสดุภาครัฐ โดยได้รับมอบอํานาจจากคณะกรรมการนโยบายการจัดซื้อจัดจ้างและการบริหารพัสดุภาครัฐ แก้ไขแบบประกาศประกวดราคาจ้างก่อสร้างด้วยวิธี e-bidding และแบบเอกสารประกวดราคาจ้างก่อสร้างด้วยวิธี e-bidding
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่คณะกรรมการนโยบายการจัดซื้อจัดจ้างและการบริหารพัสดุภาครัฐ ได้กําหนดแบบประกาศและเอกสารเชิญชวนในการจัดซื้อจัดจ้างพัสดุด้วยวิธีตลาดอิเล็กทรอนิกส์ (e-market) วิธีประกวดราคาอิเล็กทรอนิกส์ (e-bidding) และวิธีสอบราคา ซึ่งต่อมาคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ได้กําหนดให้หน่วยงานของรัฐแก้ไขแบบประกาศและเอกสารประกวดราคาจ้างก่อสร้างด้วยวิธี e-bidding สําหรับกรณีการขึ้นทะเบียนผู้ประกอบการงานก่อสร้าง ประกอบกับกรมบัญชีกลางได้ประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ และมีการแก้ไขแบบประกาศและเอกสารประกวดราคาจ้างก่อสร้างด้วยวิธี e-bidding เพื่อรองรับรูปแบบทะเบียนอิเล็กทรอนิกส์ ซึ่งได้กําหนดรูปแบบทะเบียนอิเล็กทรอนิกส์ (Digital Certificate) ที่มีลายมือชื่ออิเล็กทรอนิกส์ (Digital Signature) ให้แก่ผู้ประกอบการที่ได้รับการขึ้นทะเบียนโดยไม่ต้องรับรองสําเนาถูกต้องนั้น
ดังนั้น เพื่อให้หน่วยงานของรัฐปฏิบัติให้เป็นไปในแนวทางเดียวกัน คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ โดยได้รับมอบอํานาจจากคณะกรรมการนโยบายการจัดซื้อจัดจ้างและการบริหารพัสดุภาครัฐ จึงได้แก้ไขแบบประกาศประกวดราคาจ้างก่อสร้างด้วยวิธี e-bidding และแบบเอกสารประกวดราคาจ้างก่อสร้างด้วยวิธี e-bidding และยกเลิกหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) 0405.2/ว 466 ลงวันที่ 25 กันยายน 2563
"สําหรับหน่วยงานของรัฐใดได้ดําเนินการนําร่างประกาศและร่างเอกสารเชิญชวนเผยแพร่เพื่อรับฟังความคิดเห็นจากผู้ประกอบการ หรือเผยแพร่ประกาศและเอกสารเชิญชวนในระบบเครือข่ายสารสนเทศของกรมบัญชีกลาง (ระบบ e-GP) หรือมีหนังสือเชิญชวนไปแล้วก่อนวันที่กรมบัญชีกลางประกาศรายชื่อผู้ประกอบการงานก่อสร้าง ตามมาตรา 53 วรรคหนึ่ง แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 ให้หน่วยงานของรัฐนั้นดําเนินการในขั้นตอนต่อไปได้ โดยได้รับยกเว้นการกําหนดคุณสมบัติผู้มีสิทธิเป็นผู้ยื่นข้อเสนอของผู้ประกอบการงานก่อสร้างที่ต้องขึ้นทะเบียนไว้กับกรมบัญชีกลาง ทั้งนี้ หากมีข้อสงสัยสามารถสอบถามเพิ่มเติมได้ที่ Call Center กรมบัญชีกลาง 02 270 6400 ในวันและเวลาราชการ ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ปลัด พม. ย้ำทุกหน่วยงานใช้มาตรการป้องกันการแพร่ระบาดของโควิด-19 ระลอกใหม่ อย่างเคร่งครัด ให้สถานสงเคราะห์ทั่วประเทศปลอดจากโควิด 100%
วันพุธที่ 30 ธันวาคม 2563
ปลัด พม. ย้ําทุกหน่วยงานใช้มาตรการป้องกันการแพร่ระบาดของโควิด-19 ระลอกใหม่ อย่างเคร่งครัด ให้สถานสงเคราะห์ทั่วประเทศปลอดจากโควิด 100%
ปลัด พม. ย้ําทุกหน่วยงานใช้มาตรการป้องกันการแพร่ระบาดของโควิด-19 ระลอกใหม่ อย่างเคร่งครัดให้สถานสงเคราะห์ทั่วประเทศปลอดจากโควิด 100%
วันนี้ (30 ธ.ค. 63) เวลา 10.00 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ปัจจุบัน สถานการณ์การแพร่ระบาดของโรคติดเชื้อไวรัสโคโรนา 2019 หรือโควิด-19 ระลอกใหม่เกิดขึ้นในบางพื้นที่ และส่งผลกระทบต่อประชาชนในวงกว้างอย่างต่อเนื่อง ทั้งนี้ กระทรวง พม. มีความห่วงใยประชาชนทุกกลุ่มเป้าหมาย โดยเฉพาะ เด็ก เยาวชน คนพิการ ผู้สูงอายุ และผู้ด้อยโอกาสในสังคม ที่อยู่ในความดูแลภายในสถานสงเคราะห์ของกระทรวง พม. โดยได้เน้นย้ําให้ทุกหน่วยงานใช้มาตรการป้องกันการแพร่ระบาดของไวรัสโควิด-19 ตามแนวทางมาตรฐานของกระทรวงสาธารณสุขอย่างเคร่งครัด เพื่อป้องกันมิให้เกิดการระบาดลุกลามเป็นวงกว้าง โดยเฉพาะกลุ่มเป้าหมายในสถานสงเคราะห์ รวมทั้งเจ้าหน้าที่ผู้ดูแล สําหรับประชาชนที่ประสงค์จะบริจาคเงิน อาหาร สิ่งของเครื่องใช้ให้กับสถานสงเคราะห์ต่างๆ ยังสามารถบริจาคได้ตามปกติ โดยขอให้ปฏิบัติตามมาตรการในการดูแลความปลอดภัยและสุขภาพของผู้มาติดต่อราชการ อีกทั้งของดการเข้ามาร่วมจัดกิจกรรมต่างๆ ในสถานสงเคราะห์ เพื่อป้องกันการแพร่ระบาดของเชื้อไวรัสโควิด-19
นางพัชรี กล่าวต่อว่า สําหรับกลุ่มบุคลากร เจ้าหน้าที่ปฏิบัติงานของกระทรวง พม. ให้ยึดถือปฎิบัติตามแนวทางมาตรฐานของกระทรวงสาธารณสุขอย่างเคร่งครัดเช่นกัน ซึ่งขณะนี้ ได้ขอความร่วมมือให้บุคลากรทุกคนที่มาปฏิบติงานในทุกอาคารของกระทรวง พม. ในพื้นที่สะพานขาว ต้องสวมใส่หน้ากากป้องกัน และงดให้บุคคลภายนอกเข้ามาในอาคารในพื้นที่สะพานขาว แต่หากจําเป็นต้องติดต่อราชการ ต้องถือปฏิบัติตามมาตรการป้องกันโควิด-19 อย่างเคร่งครัด ดังนี้ 1) ให้ทุกส่วนราชการประสานแจ้งบุคคลภายนอกที่มีการติดต่อราชการทราบเรื่องงดบุคคลภายนอกเข้ามาติดต่อราชการ ภายในอาคารกระทรวง และส่วนราชการสังกัด พม. ในพื้นที่สะพานขาว หากจําเป็นให้ใช้วิธีการติดต่อสื่อสารผ่านช่องทางอื่นแทน เช่น ไลน์ โทรศัพท์ email เป็นต้น 2) บุคลากรทุกคนที่เข้าอาคารกระทรวงต้องแสดงบัตรแสดงตนหรือบัตรประจําตัวเจ้าหน้าที่ต่อเจ้าหน้าที่ที่จุดคัดกรองอุณหภูมิร่างกาย หากไม่มีบัตรดังกล่าว จะไม่อนุญาตให้เข้าอาคารกระทรวงโดยเด็ดขาด 3) กรณีการรับ-ส่งเอกสาร ขอให้ทุกส่วนราชการแจ้งบุคคลภายนอกรอที่จุดพักรอ และโทรแจ้งให้บุคลากรที่จะมาติดต่อ ลงมารับ-ส่งเอกสารที่จุดดังกล่าว และ 4) ขอให้ทุกส่วนราชการประกาศแจ้งให้บุคลากรในสังกัดทราบถึงมาตรการดังกล่าวโดยทั่วกัน และถือปฏิบัติโดยเคร่งครัดเพื่อป้องกันการแพร่ระบาดของเชื้อไวรัสโควิด-19
นางพัชรี กล่าวเพิ่มเติมว่า นอกจากนี้ ข้าราชการและเจ้าหน้าที่ที่ต้องลงพื้นที่ชวยเหลือประชาชนกรณีฉุกเฉินเร่งด่วน ขอให้ใช้อุปกรณ์ป้องกันอย่างเต็มที่ และปฏิบัติตามแนวทางมาตรการป้องกันการแพร่ระบาดของโรคโควิด-19 ของกระทรวงสาธารณสุขอย่างเคร่งครัด
รัฐบาลไทย-ข่าวทำเนียบรัฐบาล-กระทรวงการต่างประเทศชี้แจงแอมเนสตี้ฯ
วันพุธที่ 30 ธันวาคม 2563
กระทรวงการต่างประเทศชี้แจงแอมเนสตี้ฯ
กระทรวงการต่างประเทศชี้แจงแอมเนสตี้ฯ
วันอังคารที่ 29 ธันวาคม พ.ศ. 2563 นายธานี แสงรัตน์ อธิบดีกรมสารนิเทศ และโฆษกกระทรวงการต่างประเทศ ชี้แจงแอมเนสตี้ฯ เรียกร้องให้รัฐบาลไทยยกเลิกการดําเนินคดีต่อกลุ่มผู้ชุมนุมทางการเมืองว่า รัฐบาลไทยยึดมั่นในสิทธิในเสรีภาพการแสดงออกและการชุมนุมโดยสันติ ซึ่งเป็นสิทธิพื้นฐานตามรัฐธรรมนูญของไทยและได้รับการคุ้มครองตามพันธกรณีระหว่างประเทศของไทยภายใต้กติการะหว่างประเทศว่าด้วยสิทธิพลเมืองและสิทธิทางการเมือง เปิดให้มีการชุมนุมหลายครั้งและบริหารจัดการการชุมนุมด้วยความอดทนอดกลั้นท่ามกลางสภาพแวดล้อมที่ท้าทาย ในขณะเดียวกัน รัฐบาลจําเป็นต้องรักษาไว้ซึ่งหลักนิติธรรมและถือเป็นความรับผิดชอบในการกํากับดูแลการใช้สิทธิของบุคคลอยู่ในขอบเขตของกฎหมาย ไม่ละเมิดสิทธิและชื่อเสียงของบุคคลอื่น หรือก่อความไม่สงบเรียบร้อยต่อสังคมโดยรวม ทั้งนี้ หลายคดียังคงอยู่ระหว่างการดําเนินการตามขั้นตอน และต้องเป็นไปตามกระบวนการทางกฎหมาย และเช่นเดียวกับระบอบกฎหมายทั่วโลกว่าต้องมีการรวบรวมและตรวจสอบข้อเท็จจริงก่อนทําสํานวนเพื่อที่จะส่งให้ฝ่ายอัยการพิจารณาตรวจสอบต่อไป โดยคดีจะถูกพิจารณาในชั้นศาลต่อเมื่อผ่านการเสนอตามกระบวนการแล้วเท่านั้น ในกรณีของผู้เยาว์ เป็นความรับผิดชอบของศาลเยาวชนและครอบครัว ซึ่งมีคําสั่งอนุญาตให้ประกันตัวแบบมีเงื่อนไข
โฆษกกระทรวงการต่างประเทศ กล่าวว่า ที่ผ่านมา ไม่มีการจับกุมผู้ประท้วงเนื่องจากการใช้สิทธิในเสรีภาพการแสดงออกและการชุมนุมโดยสันติ แต่มีการจับกุมเนื่องจากกระทําการอันเป็นการละเมิดกฎหมายอื่น ๆ ของไทย และผู้ถูกจับกุมส่วนมากได้รับการปล่อยตัวแล้ว และประชาชนในประเทศไทยสามารถใช้สิทธิในเสรีภาพการชุมนุมโดยสันติ อย่างต่อเนื่องมาเป็นเวลากว่าสามเดือนที่ผ่านมา เพื่อแสดงออกซึ่งความเห็นของตน ซึ่งเป็นเครื่องยืนยันถึงการเคารพเสรีภาพในการแสดงออกและชุมนุมโดยสันติในประเทศไทย
...........................
รัฐบาลไทย-ข่าวทำเนียบรัฐบาล-คำขวัญวันครู ประจำปี 2564 “ครูวิถีใหม่ ใส่ใจดิจิทัล สร้างสรรค์ คุณธรรม ประจำชาติ”
วันพุธที่ 30 ธันวาคม 2563
คําขวัญวันครู ประจําปี 2564 “ครูวิถีใหม่ ใส่ใจดิจิทัล สร้างสรรค์ คุณธรรม ประจําชาติ”
คําขวัญวันครู ประจําปี 2564 “ครูวิถีใหม่ ใส่ใจดิจิทัล สร้างสรรค์ คุณธรรม ประจําชาติ”
วันที่ 30 ธ.ค. 2563 พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบคําขวัญ เนื่องในโอกาสวันครู ครั้งที่ 65 พ.ศ. 2564 ว่า “ครูวิถีใหม่ ใส่ใจดิจิทัล สร้างสรรค์ คุณธรรม ประจําชาติ”
.....................................
รัฐบาลไทย-ข่าวทำเนียบรัฐบาล-ดีเดย์ กรมสรรพากรปรับปรุงเว็บไซต์ใหม่ เริ่ม 1 มกราคม 2564
วันพุธที่ 30 ธันวาคม 2563
ดีเดย์ กรมสรรพากรปรับปรุงเว็บไซต์ใหม่ เริ่ม 1 มกราคม 2564
กรมสรรพากรได้ปรับปรุงเว็บไซต์ใหม่ เข้าถึงง่าย สบายตา เป็นสากล อํานวยความสะดวกให้ผู้เสียภาษี ยื่นแบบง่าย หาข้อมูลสะดวกรวดเร็วยิ่งขึ้น พร้อมให้บริการยื่นแบบภาษีเงินได้บุคคลธรรมดา ภ.ง.ด.90 และ ภ.ง.ด.91 ประจําปีภาษี 2563
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรได้ปรับปรุงเว็บไซต์ใหม่ เพื่ออํานวยความสะดวกให้ผู้เสียภาษีและประชาชนที่เข้ามาใช้บริการ โดยใช้แนวคิด “เข้าถึงง่าย สบายตา เป็นสากล” จึงขอเชิญชวนผู้เสียภาษี และประชาชนเข้ามาใช้บริการเพื่อทดลองประสบการณ์ใหม่ที่กรมสรรพากรตั้งใจยกระดับการให้บริการในครั้งนี้ ได้ที่เว็บไซต์กรมสรรพากรตั้งแต่วันที่ 1 มกราคม 2564 เป็นต้นไป อีกทั้งขณะนี้ ถึงเวลาการยื่นแบบแสดงรายการภาษีเงินได้บุคคลธรรมดา (ภ.ง.ด.90 ภ.ง.ด.91) ประจําปีภาษี 2563 แล้ว แนะนําให้ผู้เสียภาษียื่นแบบฯ ผ่านอินเทอร์เน็ต ได้ตั้งแต่วันที่ 1 มกราคม 2564 ถึงวันที่ 8 เมษายน 2564 จึงขอเชิญผู้ที่มีเงินได้ถึงเกณฑ์ตามที่กฎหมายกําหนดยื่นแบบแสดงรายการ พร้อมใช้สิทธิหักค่าใช้จ่ายและค่าลดหย่อนต่างๆ ให้ถูกต้อง”
โฆษกกรมสรรพากร กล่าวเพิ่มเติมว่า “จากสถานการณ์การแพร่ระบาดของโรคติดเชื้อไวรัสโคโรนา 2019 (Covid – 19) กรมสรรพากรสนับสนุนการเว้นระยะห่างทางสังคม (Social Distancing) เพื่อความปลอดภัยของทุกคนจึงขอเชิญชวนให้ทุกท่านยื่นแบบฯ ผ่านอินเตอร์เน็ต (e-Filing) ได้ที่เว็บไซต์กรมสรรพากร www.rd.go.th แทนการมายื่นแบบแสดงรายการเสียภาษีที่สํานักงานสรรพากรพื้นที่สาขา”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-มหาดไทยสั่งการทุกจังหวัด งดออกใบอนุญาตเล่นการพนันป้องกันการแพร่ระบาดโควิด-19 หากฝ่าฝืนให้ดำเนินการตามกฎหมายอย่างเด็ดขาด
วันพุธที่ 30 ธันวาคม 2563
มหาดไทยสั่งการทุกจังหวัด งดออกใบอนุญาตเล่นการพนันป้องกันการแพร่ระบาดโควิด-19 หากฝ่าฝืนให้ดําเนินการตามกฎหมายอย่างเด็ดขาด
มหาดไทยสั่งการทุกจังหวัด งดออกใบอนุญาตเล่นการพนันป้องกันการแพร่ระบาดโควิด-19 หากฝ่าฝืนให้ดําเนินการตามกฎหมายอย่างเด็ดขาด
วันนี้ (30 ธ.ค. 63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามนโยบาย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้ผู้ว่าราชการจังหวัดบูรณาการร่วมกับหน่วยงานที่เกี่ยวข้องดําเนินมาตรการตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 15) ลงวันที่ 25 ธันวาคม 2563 อย่างเข้มข้น และให้พิจารณาควบคุมสถานที่ที่อาจมีกิจกรรมที่ง่ายต่อการแพร่กระจายของโรคดังกล่าว เช่น กิจกรรมการเล่นการพนัน ซึ่งกระทรวงมหาดไทยได้เคยแจ้งแนวทางให้จังหวัดและอําเภอถือปฏิบัติในการพิจารณาอนุมัติ อนุญาต จัดให้มีการเล่นการพนันตามกฎหมายว่าด้วยการพนันในช่วงสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) แต่เนื่องจากในปัจจุบันพบว่าเกิดการแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ขึ้นในบางเขตพื้นที่ และในการการจัดให้มีการเล่นการพนันแต่ละครั้งเป็นกิจกรรมที่มีผู้เข้าเล่นการพนันเป็นจํานวนมาก อาจเสี่ยงต่อการแพร่ระบาดของโรคไปสู่บุคคลอื่นได้
นายฉัตรชัย พรหมเลิศ กล่าวว่า เพื่อให้การป้องกันและสกัดกั้นการแพร่ระบาดของโรคติดเชื้อไวรัสโคโรนา 2019 (โควิด-19) เป็นไปอย่างมีประสิทธิภาพ ได้สั่งการไปยังผู้ว่าราชการจังหวัดและนายอําเภอทั่วประเทศ งดออกใบอนุญาตการจัดให้มีการเล่นการพนัน ชนไก่ กัดปลา ชกมวย แข่งม้า ชนโค และไพ่ผ่องไทย ตั้งแต่บัดนี้เป็นต้นไป จนกว่าสถานการณ์จะคลี่คลายโดยกระทรวงมหาดไทยจะได้แจ้งให้ทราบ ส่วนกรณีเจ้าพนักงานผู้ออกใบอนุญาตที่ได้ออกใบอนุญาตจัดให้มีการเล่นการพนัน ชนไก่ กัดปลา ชกมวย แข่งม้า ชนโค และไพ่ผ่องไทยไปแล้ว ให้แจ้งกับผู้ได้รับอนุญาตข้างต้นงดจัดให้มีการเล่นการพนันดังกล่าว และให้เข้มงวดกวดขันจับกุมผู้ลักลอบจัดให้มีและผู้เข้าเล่นการพนันที่ไม่ได้รับอนุญาตทุกประเภทอย่างเคร่งครัด
รัฐบาลไทย-ข่าวทำเนียบรัฐบาล-รมช.ธรรมนัส เดินหน้ามอบหนังสือ ส.ป.ก.4-01 ให้แก่เกษตรกร จ.ลำปาง
วันพุธที่ 30 ธันวาคม 2563
รมช.ธรรมนัส เดินหน้ามอบหนังสือ ส.ป.ก.4-01 ให้แก่เกษตรกร จ.ลําปาง
รมช.ธรรมนัส เดินหน้ามอบหนังสือ ส.ป.ก.4-01 ให้แก่เกษตรกร จ.ลําปาง สร้างโอกาสและความเสมอภาคทางสังคม ให้เกษตรกรมีที่ดินในการประกอบอาชีพเกษตรกรรม
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ณ หอประชุมที่ว่าการอําเภองาว ต.นาแก อ.งาว จ.ลําปาง ว่า กระทรวงเกษตรและสหกรณ์ โดย สํานักงานการปฏิรูปที่ดินเพื่อเกษตรกรรม (ส.ป.ก.) เป็นหน่วยงานที่จัดขึ้นเพื่อแก้ปัญหาที่ดินเพื่อเกษตรกรรม ด้วยวิธีการปฏิรูปที่ดิน โดยการจัดหาที่ดินและจัดที่ดินให้แก่เกษตรกรผู้ไร้ที่ดินทํากิน หรือมีที่ดินเล็กน้อยไม่เพียงพอต่อการครองชีพ และจะให้ความช่วยเหลือในการพัฒนาอาชีพเกษตรกรรม ปรับปรุงทรัพยากร ปัจจัยการผลิตตลอดจนการผลิตและการจําหน่ายให้เกิดผลดียิ่งขึ้น
“ในวันนี้มีความยินดีเป็นอย่างยิ่ง ที่เกษตรกรทั้ง 247 ราย ได้เข้ารับมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) จํานวน 284 แปลง เนื้อที่ 1,145-2-43 ไร่ เกษตรกรนั้นจะได้รับโอกาสและความเสมอภาคทางสังคม มีที่ดินในการประกอบอาชีพเกษตรกรรม อีกทั้งการนําหนังสืออนุญาตฯ มามอบให้เกษตรกร ยังเป็นการช่วยเหลือเกษตรกรที่อยู่ห่างไกลจากการบริการของสํานักงานการปฏิรูปที่ดินจังหวัด เป็นการช่วยลดค่าใช้จ่ายและประหยัดเวลาในการเดินทางมาติดต่อราชการอีกด้วย”ร้อยเอก ธรรมนัส กล่าว
ทั้งนี้ สํานักงานการปฏิรูปที่ดินจังหวัดลําปาง (ส.ป.ก.ลําปาง) มีพื้นที่ดําเนินการในเขตปฏิรูปที่ดินจังหวัดลําปาง ประมาณ 284,055 ไร่ และได้ดําเนินการจัดที่ดินให้เกษตรกรไปแล้ว โดยเป็นพื้นที่เกษตรกรรม จํานวน 37,582 ราย 54,893 แปลงเนื้อที่ 252,668 ไร่ และเป็นพื้นที่ที่อยู่อาศัย จํานวน 2,008 ราย 2,102 แปลง เนื้อที่ 1,376 ไร่
รัฐบาลไทย-ข่าวทำเนียบรัฐบาล-ประกาศเลื่อนการสอบแข่งขันเพื่อเข้ารับราชการของ กสร.
วันพุธที่ 30 ธันวาคม 2563
ประกาศเลื่อนการสอบแข่งขันเพื่อเข้ารับราชการของ กสร.
กรมสวัสดิการและคุ้มครองแรงงาน ออกประกาศเลื่อนการสอบแข่งขันเพื่อบรรจุและแต่งตั้งบุคคลเข้ารับราชการ เนื่องจากการแพร่ระบาดของโรคติดเชื้อไวรัส COVID-19 ขอให้ผู้สมัครติดตามการประกาศกําหนดวัน และเวลาสอบอย่างใกล้ชิด ทางเว็บไซต์ http://personnel.labour.go.th
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่กรมสวัสดิการและคุ้มครองแรงงานได้มีประกาศการสอบแข่งขันเพื่อบรรจุและแต่งตั้งบุคคลเข้ารับราชการในตําแหน่งนักวิชาการแรงงานปฏิบัติการ ตําแหน่งเจ้าพนักงานการเงินและบัญชีปฏิบัติงาน และตําแหน่งเจ้าพนักงานธุรการปฏิบัติงาน ในวันอาทิตย์ที่ 10 มกราคม 2564 นั้น เนื่องจากในปัจจุบันได้มีการแพร่กระจายของโรคติดเชื้อไวรัสโคโรนา 2019 (COVID-19) เพิ่มขึ้นในหลายพื้นที่ จึงส่งผลกระทบต่อการสอบแข่งขัน เพื่อวัดความรู้ความสามารถที่ใช้เฉพาะตําแหน่งของกรมสวัสดิการและคุ้มครองแรงงาน จึงได้ออกประกาศเลื่อนการสอบแข่งขันดังกล่าวออกไปก่อน จนกว่าสถานการณ์จะคลี่คลาย
ทั้งนี้ กรมสวัสดิการและคุ้มครองแรงงาน จะประกาศกําหนดวัน และเวลาในการสอบฯ และแจ้งให้ทราบอีกครั้ง ทางเว็บไซต์ http://personnel.labour.go.th และ http://labour.jobthaigov.com ขอให้ผู้สมัครสอบติดตามการประกาศกําหนดวัน และเวลาในการสอบฯ อย่างใกล้ชิด
รัฐบาลไทย-ข่าวทำเนียบรัฐบาล-‘รมว.สุชาติ’ คอนเฟอเรนซ์ให้กำลังใจ 5 หน่วยในสังกัดสมุทรสาคร พร้อมเสนอมาตรการตรวจโควิด-19 เชิงลึกแก่แรงงานในสถานประกอบการ
วันพุธที่ 30 ธันวาคม 2563
‘รมว.สุชาติ’ คอนเฟอเรนซ์ให้กําลังใจ 5 หน่วยในสังกัดสมุทรสาคร พร้อมเสนอมาตรการตรวจโควิด-19 เชิงลึกแก่แรงงานในสถานประกอบการ
นายสุชาติ ชมกลิ่น รัฐมนตรีว่าการกระทรวงแรงงาน ประชุมคอนเฟอเรนซ์ให้กําลังใจไปยัง 5 เสือแรงงานจังหวัดสมุทรสาคร พร้อมกําชับแรงงานจังหวัดเสนอมาตรการต่อที่ประชุมจังหวัดให้ความช่วยเหลือแรงงานต่างด้าวในสถานประกอบการที่อยู่ในระบบประกันสังคม
เมื่อวันที่ 30 ธันวาคม 2563นายสุชาติ ชมกลิ่น รัฐมนตรีว่าการกระทรวงแรงงานเป็นประธานการประชุมผ่านระบบทางไกล (Video Conference) เพื่อติดตามสถานการณ์การแพร่ระบาดของโควิด-19 และมอบข้อเสนอการตรวจหาเชื้อโควิด – 19 ในเชิงรุกแก่แรงงานต่างด้าวในสถานประกอบการที่อยู่ในระบบประกันสังคมในพื้นที่จังหวัดสมุทรสาคร ทั้งนี้ ได้อนุมติให้สามารถจ้างล่ามเพื่อติดต่อสื่อสารกับแรงงานต่างด้าวในสถานประกอบการให้เข้ารับการตรวจหาเชื้อฯ กับโรงพยาบาลในเครือข่ายระบบประกันสังคม และสามารถรู้ผลตรวจภายใน 24 ชั่วโมง เพื่ออํานวยความสะดวกให้มีความรวดเร็วมากยิ่งขึ้นในการป้องกันการแพร่ระบาดของเชื้อโควิด – 19 โดยมีนางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงานและผู้บริหารระดับสูงกระทรวงแรงงาน เข้าร่วมประชุมในครั้งนี้ด้วย ณ ห้องประชุมแสงสิงแก้ว ชั้น 5 อาคารกระทรวงแรงงาน
นายสุชาติกล่าวว่า เนื่องจากการแพร่ระบาดของโควิด -19 ในจังหวัดสมุทรสาครและอีกหลายพื้นที่ในขณะนี้ รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี มีความห่วงใยพี่น้องแรงงานทุกคนทุกกลุ่มต่อสถานการณ์การแพร่ระบาดของโควิด -19 รวมถึงเจ้าหน้าที่ที่ปฏิบัติงานทุกภาคส่วนที่เกี่ยวข้อง และได้ประสานให้แรงงานจังหวัดสมุทรสาครนําประเด็นมาตรการให้ความช่วยเหลือในครั้งนี้ เข้าเสนอในที่ประชุมของจังหวัดสมุทรสาครอีกด้วย
“ผมมีความห่วงใยข้าราชการและเจ้าหน้าที่หน่วยงานในสังกัดทุกคนที่ทุ่มเทปฏิบัติหน้าที่อย่างเต็มกําลังในช่วงที่มีการแพร่ระบาดของโควิด -19 และขอส่งกําลังใจมายังพวกเราชาวกระทรวงแรงงานให้เข้มแข็งในการปฏิบัติหน้าที่เพื่อขับเคลื่อนภารกิจนี้สามารถก้าวข้ามวิกฤตโควิด – 19 ไปให้ได้”นายสุชาติกล่าวในตอนท้าย
ภายหลังการประชุม รัฐมนตรีว่าการกระทรวงแรงงาน พร้อมด้วยที่ปรึกษารัฐมนตรีว่าการกระทรวงแรงงาน เลขานุการรัฐมนตรีว่าการกระทรวงแรงงาน ปลัดกระทรวงแรงงาน และผู้บริหารระดับสูงกระทรวงแรงงาน ยังได้ตรวจเยี่ยม และให้กําลังใจเจ้าหน้าที่ผู้ปฏิบัติงานในการรับเรื่องราวที่ประชาชนติดต่อสอบถามผ่านบริการสายด่วนกระทรวงแรงงาน 1506 กด 5 ของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด -19) กระทรวงแรงงาน (ศบค.รง.) ณ บริเวณชั้น 5 อาคารกระทรวงแรงงานอีกด้วย
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการภาพยนตร์และวีดิทัศน์แห่งชาติครั้งที่ ๑/๒๕๖๓
วันอังคารที่ 29 ธันวาคม 2563
รองนายกรัฐมนตรี เป็นประธานการประชุมคณะกรรมการภาพยนตร์และวีดิทัศน์แห่งชาติครั้งที่ ๑/๒๕๖๓
รองนายกรัฐมนตรี เป็นประธานการประชุมคณะกรรมการภาพยนตร์และวีดิทัศน์แห่งชาติครั้งที่ ๑/๒๕๖๓
วันที่ ๒๙ ธันวาคม ๒๕๖๓ เวลา ๑๔.๐๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการภาพยนตร์และวีดิทัศน์แห่งชาติครั้งที่ ๑/๒๕๖๓ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นางยุพา ทวีวัฒนะกิจบวร ปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม ผู้บริหาร ข้าราชการกระทรวงวัฒนธรรม กรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๓๐๑ ตึกบัญชาการ ทําเนียบรัฐบาล
รัฐบาลไทย-ข่าวทำเนียบรัฐบาล-ดีอีเอส เปิดสถิติ 10 ข่าวปลอมที่มีการแชร์มากสุดในปี 63
วันพุธที่ 30 ธันวาคม 2563
ดีอีเอส เปิดสถิติ 10 ข่าวปลอมที่มีการแชร์มากสุดในปี 63
ดีอีเอส เปิดสถิติ 10 ข่าวปลอมที่มีการแชร์มากสุดในปี 63
กระทรวงดิจิทัลฯเผย10อันดับข่าวปลอมที่ถูกนํามาแชร์ซ้ํามากที่สุดในรอบปี63หมวดสุขภาพครองแชมป์3อันดับแรกขณะนี้สัดส่วนข่าวปลอมข่าวจริงและข่าวบิดเบือนบนเครือข่ายโซเชียลอยู่ในสัดส่วน7:2:1
นายภุชพงค์ โนดไธสงรองปลัดกระทรวงดิจิทัลเพื่อเศรษฐกิจและสังคม(ดีอีเอส)ปฏิบัติหน้าที่ผู้อํานวยการศูนย์ต่อต้านข่าวปลอมในฐานะโฆษกกระทรวงดิจิทัลฯกล่าวว่าจากที่ได้รับมอบหมายจากนายพุทธิพงษ์ปุณณกันตน์รมว.ดีอีเอสในการเร่งแก้ไขปัญหาข่าวปลอมโดยมีศูนย์ต่อต้านข่าวปลอมเป็นกลไกสําคัญและถือเป็นหนึ่งในนโยบายหลักของรัฐบาลมุ่งเน้นการจัดการข้อมูลที่เป็นเท็จทางสื่อออนไลน์โดยเฉพาะข่าวปลอมที่สร้างความตื่นตระหนกและความเสียหายกับประชาชนและสาธารณชนในวงกว้างล่าสุดศูนย์ฯได้รวบรวมข้อมูลจัดอันดับ10ข่าวปลอมที่มีการนํามาแชร์ซ้ําบ่อยสุดในรอบปี2563
โดยพบว่าสัดส่วนหลักอยู่ในหมวดสุขภาพรวมทั้ง3อันดันแรกได้แก่
อันดับ1ดื่มสไปรท์ใส่เกลือแก้ท่องร่วงท้องเสียได้
อันดับ2คลอรีนในน้ําประปาเปลี่ยนเป็นสารก่อมะเร็งเมื่อถูกความร้อน
อันดับ3ใส่ผ้าอนามัยนานทําให้เป็นโรคมะเร็งปากมดลูก
อันดับ4งดใช้ตู้ATMที่ไม่มีไฟกระพริบตรงที่เสียบบัตร
อันดับ5น้ํามันเบนซินมีสารระเหยดูดพิษจากแมลงกัดต่อยหายใน3-5นาที
อันดับ6จัดตั้งจังหวัดในประเทศไทยเพิ่มรวมเป็น83จังหวัด
อันดับ7ผู้ประกอบการที่ใช้ตราฮาลาลบนสินค้าไม่ต้องเสียภาษี
อันดับ8มหัศจรรย์น้ําปัสสาวะรักษาโรคแก้ปวดเมื่อยช่วยให้ตาใสมองเห็นชัด
อันดับ9บริษัทชื่อดังฉลองวันพิเศษแจกบัตรกํานัลสินค้าและรางวัลต่างๆและ
อันดับ10กรอกแบบสอบถามจากหน่วยงานของรัฐลุ้นรับของรางวัลฟรี
“จากข้อมูลที่รวบรวมได้สอดคล้องกับภาพรวมของจํานวนข่าวที่ผ่านการคัดกรองเข้าสู่กระบวนการตรวจสอบในปีนี้ที่มีทั้งหมดกว่า7พันเรื่องในจํานวนนี้อยู่ในหมวดสุขภาพถึง56%หรือกว่า4พันเรื่อง”
นายภุชพงค์กล่าว
ปีนี้ศูนย์ต่อต้านข่าวปลอมได้ทําการตรวจสอบเรียบร้อยแล้วทั้งหมด4,198เรื่องพบสัดส่วนข่าวปลอม:ข่าวจริง:ข่าวบิดเบือนอยู่ที่7:2:1โดยดําเนินการเผยแพร่ข่าวที่ตรวจสอบไปแล้ว1,163เรื่องหมวดหมู่ที่ทําการประชาสัมพันธ์มากที่สุดคือหมวดหมู่สุขภาพคิดเป็น69%ตามด้วยหมวดหมู่นโยบายรัฐหมวดหมู่ภัยพิบัติและหมวดหมู่เศรษฐกิจ
**************
รัฐบาลไทย-ข่าวทำเนียบรัฐบาล-ขอเชิญชวนศาสนิกชน ร่วมกิจกรรมศาสนาผ่านทางสถานีโทรทัศน์เเละออนไลน์ เพื่อเป็นการป้องกันการแพร่ระบาดโรคติดเชื้อไวรัสโคโรนา ๒๐๑๙  (COVID-19)
วันอังคารที่ 29 ธันวาคม 2563
ขอเชิญชวนศาสนิกชน ร่วมกิจกรรมศาสนาผ่านทางสถานีโทรทัศน์เเละออนไลน์ เพื่อเป็นการป้องกันการแพร่ระบาดโรคติดเชื้อไวรัสโคโรนา ๒๐๑๙  (COVID-19)
ขอเชิญชวนศาสนิกชน ร่วมกิจกรรมศาสนาผ่านทางสถานีโทรทัศน์เเละออนไลน์ เพื่อเป็นการป้องกันการแพร่ระบาดโรคติดเชื้อไวรัสโคโรนา ๒๐๑๙  (COVID-19)
รัฐบาลโดยกระทรวงวัฒนธรรม กรมการศาสนา ขอเชิญชวนศาสนิกชน ร่วมกิจกรรมศาสนาผ่านทางสถานีโทรทัศน์เเละออนไลน์ เพื่อเป็นการป้องกันการแพร่ระบาดโรคติดเชื้อไวรัสโคโรนา ๒๐๑๙ (COVID-19) สวดมนต์ข้ามปีออนไลน์ ผ่านการถ่ายทอดสด ณ วัดยานนาวา ทางสถานีวิทยุโทรทัศน์กองทัพบก 5 HD1 สถานีโทรทัศน์Thai TV Global Network (TGN) และออนไลน์ทาง Facebook Live เพจ TV5HD1 และสถานีวิทยุโทรทัศน์โลกพระพุทธศาสนา เฉลิมพระเกียรติฯ วัดยานนาวา (WBTV) ตั้งแต่เวลา 22.30 – 00.15 น. ระหว่างวันที่ 31 ธันวาคม 2563 ถึงวันที่ 1 มกราคม 2564
รับชมพิธีการถ่ายทอดสดพิธีตักบาตร ออนไลน์ ณ วัดยานนาวา ทาง Facebook Live เพจ WBTV และกรมการศาสนา ในวันที่ 1 มกราคม 2564 ตั้งแต่เวลา 07.00 น. เป็นต้นไป
รัฐบาลไทย-ข่าวทำเนียบรัฐบาล-ออมสิน ช่วยบรรเทาภาระหนี้สินข้าราชการตำรวจ
วันอังคารที่ 29 ธันวาคม 2563
ออมสิน ช่วยบรรเทาภาระหนี้สินข้าราชการตํารวจ
นายวิทัย รัตนากร ผู้อํานวยการธนาคารออมสิน และ สํานักงานตํารวจแห่งชาติ โดย พลตํารวจเอก สุวัฒน์ แจ้งยอดสุข ผู้บัญชาการตํารวจแห่งชาติ ร่วมลงนามบันทึกข้อตกลง “ความร่วมมือในโครงการแก้ไขปัญหาหนี้สินข้าราชการตํารวจและลูกจ้างประจํา สํานักงานตํารวจแห่งชาติ”
วันนี้ (29 ธันวาคม 2563) ณ ห้องศรียานนท์ อาคาร 1 ชั้น 2 สํานักงานตํารวจแห่งชาติ (สตช.) ธนาคารออมสิน โดย นายวิทัย รัตนากร ผู้อํานวยการธนาคารออมสิน และ สํานักงานตํารวจแห่งชาติ โดย พลตํารวจเอก สุวัฒน์ แจ้งยอดสุข ผู้บัญชาการตํารวจแห่งชาติ ร่วมลงนามบันทึกข้อตกลง “ความร่วมมือในโครงการแก้ไขปัญหาหนี้สินข้าราชการตํารวจและลูกจ้างประจํา สํานักงานตํารวจแห่งชาติ” เพื่อนําไปสู่การแก้ไขปัญหาหนี้สิน ให้ความช่วยเหลือและบรรเทาปัญหาทางการเงินแก่ข้าราชการตํารวจและลูกจ้างประจํา
นายวิทัย รัตนากร ผู้อํานวยการธนาคารออมสิน เปิดเผยว่า โครงการแก้ไขปัญหาหนี้สินข้าราชการตํารวจและลูกจ้างประจํา เป็นการให้ความช่วยเหลือและบรรเทาปัญหาทางการเงิน/ลดภาระหนี้สินแก่ข้าราชการและลูกจ้างประจําสํานักงานตํารวจแห่งชาติ ซึ่งเป็นผู้ทําคุณประโยชน์แก่ประเทศชาติ เป็นการช่วยบรรเทาภาระ และป้องกันการมีภาระหนี้สินเพิ่มจนเกินความสามารถที่จะชําระ สร้างขวัญกําลังใจในการปฏิบัติหน้าที่ ทําให้คุณภาพชีวิตดีขึ้น มีความยั่งยืนทางการเงิน ซึ่งปัจจุบันมีข้าราชการตํารวจและลูกจ้างประจําที่ใช้บริการสินเชื่อของธนาคารออมสินอยู่กว่า 42,700 ราย มียอดสินเชื่อคงเหลือ 25,800 ล้านบาท
ทั้งนี้ สตช. ได้ประสานธนาคารออมสินและสถาบันการเงินอื่น เพื่อดําเนินการแก้ไขปัญหาหนี้สินดังกล่าวร่วมกัน จึงได้จัดทําบันทึกข้อตกลงว่าด้วยความร่วมมือในโครงการแก้ไขปัญหาหนี้สินข้าราชการตํารวจและลูกจ้างประจํา สํานักงานตํารวจแห่งชาติ ซึ่งเป็นส่วนหนึ่งของข้อตกลงการให้สินเชื่อตามเจตนารมณ์ร่วมกันหาแนวทางแก้ไขปัญหาหนี้สิน ด้วยการปรับปรุงโครงสร้างหนี้ตามนโยบายของธนาคารแห่งประเทศไทย ซึ่งเป็นไปตามหลักเกณฑ์และวิธีปฏิบัติของธนาคาร เช่น ขยายเวลาชําระหนี้ ผ่อนปรนการชําระหนี้ เป็นต้น ซึ่งธนาคารออมสินได้ให้บริการสินเชื่อแก่ข้าราชการตํารวจฯ ภายใต้บันทึกข้อตกลงการให้สินเชื่อแก่ข้าราชการและลูกจ้างประจําของสํานักงานตํารวจแห่งชาติ ตั้งแต่เมื่อวันที่ 23 ธันวาคม 2554 ประเภทสินเชื่อที่ให้บริการ ได้แก่ สินเชื่อเคหะแก่ข้าราชการและพนักงานรัฐวิสาหกิจ และสินเชื่อสวัสดิการสําหรับข้าราชการและพนักงานรัฐวิสาหกิจ
สําหรับ โครงการนี้เป็นโครงการด้านสวัสดิการกําลังพล เป็น 1 ใน 6 โครงการที่ สตช. มอบเป็นของขวัญให้แก่พี่น้องประชาชนและข้าราชการตํารวจ เนื่องในโอกาสวันขึ้นปีใหม่ พ.ศ.2564 ภายใต้โครงการของขวัญปีใหม่ “จากใจตํารวจไทยแด่ประชาชน”
รัฐบาลไทย-ข่าวทำเนียบรัฐบาล-"อนุทิน" เป็นแบบอย่างกักตนเอง ตามมาตรการควบคุมโควิด 19 พร้อม Work From Home เข้ม
วันอังคารที่ 29 ธันวาคม 2563
"อนุทิน" เป็นแบบอย่างกักตนเอง ตามมาตรการควบคุมโควิด 19 พร้อม Work From Home เข้ม
รองนายกรัฐมนตรีและรัฐมนตรีว่าการกระทรวงสาธารณสุข กักกันตนเองที่บ้านเป็นวันที่ 2 เป็นแบบอย่างตามมาตรการควบคุมโรค ภายหลังมีความเสี่ยงสัมผัสผู้ติดเชื้อโควิด 19 พร้อม Work From Home ประชุมผ่านระบบออนไลน์กํากับติดตามการทํางานด้านสาธารณสุข
รองนายกรัฐมนตรีและรัฐมนตรีว่าการกระทรวงสาธารณสุข กักกันตนเองที่บ้านเป็นวันที่ 2 เป็นแบบอย่างตามมาตรการควบคุมโรค ภายหลังมีความเสี่ยงสัมผัสผู้ติดเชื้อโควิด 19 พร้อม Work From Home ประชุมผ่านระบบออนไลน์กํากับติดตามการทํางานด้านสาธารณสุข
วันนี้ (29 ธันวาคม 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้ร่วมประชุมศูนย์ปฏิบัติการฉุกเฉินด้านการแพทย์และสาธารณสุขในสถานการณ์โควิด 19 (ศปค.สธ.) ผ่านทางระบบออนไลน์ ซึ่งมีนายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธาน และมีหน่วยงานเกี่ยวข้องเข้าร่วมประชุม อาทิ ผู้แทนกระทรวงมหาดไทย กระทรวงแรงงาน กระทรวงกลาโหม กทม. เครือข่ายโรงพยาบาลมหาวิทยาลัย เนื่องจากยังอยู่ระหว่างดําเนินการกักกันตนเองที่บ้านเป็นวันที่ 2 ซึ่งตามมาตรการเฝ้าระวังควบคุมป้องกันโรคโควิด 19 ต้องกักกันเป็นเวลา 14 วัน ภายหลังมีความเสี่ยงจากการสัมผัสใกล้ชิดผู้ติดเชื้อโควิด 19 และผลตรวจทางห้องปฏิบัติการเป็นลบ เพื่อเป็นแบบอย่างที่ดีแก่ประชาชน รวมถึงการทํางานที่บ้าน (Work From Home) โดยยังคงปฏิบัติภารกิจกํากับติดตามการดําเนินงานของกระทรวงสาธารณสุขผ่านทางระบบออนไลน์อย่างต่อเนื่องและเข้มข้น
ทั้งนี้ นายอนุทินได้แสดงความคิดเห็นภายในการประชุมหลายเรื่อง พร้อมกํากับติดตามและสั่งการหลายประเด็น เช่น การสํารองหน้ากากPPE.เวชภัณฑ์ วัคซีนป้องกันโรคโควิด 19 มาตรการควบคุมกลุ่มเสี่ยงและสถานที่เสี่ยง การตรวจหาเชื้อทางห้องปฏิบัติการ เป็นต้น
******************************* 29 ธันวาคม 2563
รัฐบาลไทย-ข่าวทำเนียบรัฐบาล-"อนุทิน" กักตัว ประชุมคอนเฟอเรนซ์ติดตามกรณีตลาดกุ้ง พร้อมให้กำลังใจผู้ว่าฯ วีระศักดิ์
วันอังคารที่ 29 ธันวาคม 2563
"อนุทิน" กักตัว ประชุมคอนเฟอเรนซ์ติดตามกรณีตลาดกุ้ง พร้อมให้กําลังใจผู้ว่าฯ วีระศักดิ์
"อนุทิน" กักตัว ประชุมคอนเฟอเรนซ์ติดตามกรณีตลาดกุ้ง พร้อมให้กําลังใจผู้ว่าฯ วีระศักดิ์
เมื่อวันที่ 29 ธ.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ในช่วงเช้าที่ผ่านมา นายอนุทิน ชาญวีรกูล รองนายกรัฐมนตรีและ รมว.สาธารณสุข ซึ่งอยู่ในระหว่างการกักตัว 14 วัน ตามมาตรการเฝ้าระวังของกระทรวงสาธารณสุข หลังตรวจไม่พบเชื้อโควิด-19 ได้ร่วมประชุมคณะกรรมการอํานวยการศูนย์ปฏิบัติการฉุกเฉินด้านการแพทย์โควิด-19 ผ่านระบบวิดีโอคอนเฟอเรนซ์ ร่วมกับผู้บริหารกระทรวงสาธารณสุข เพื่อติดตามการสัมผัสใกล้ชิดผู้ติดเชื้อโควิด-19 จากกรณี พบผู้ป่วยยืนยันที่ตลาดกลางกุ้ง จังหวัดสมุทรสาคร หลังจากที่ได้ลงพื้นที่ติดตามด้วยตัวเองอย่างต่อเนื่อง
น.ส.ไตรศุลี กล่าวว่า นายอนุทิน มั่นใจว่าจะสามารถควบคุมการระบาดของโรคโควิด-19 รอบนี้ได้ โดยเชื่อมั่นในศักยภาพของระบบป้องกันโรคของไทย ที่มีความพร้อมทั้งระบบสาธารณสุข ความมือจากฝ่ายปกครอง ตํารวจ ทหาร รวมถึงประชาชนคนไทยต่างให้ความสําคัญกับการป้องกันโรค จึงทําให้ประเทศไทยผ่านพ้นภาวะวิกฤตได้ในช่วงที่ผ่านมา
น.ส.ไตรศุลี กล่าวว่า นายอนุทิน ยังให้กําลังใจผู้บริหารกระทรวงสาธารณสุข บุคลากรทางการแพทย์ อสม.ตลอดจนเจ้าหน้าที่ที่เกี่ยวข้อง โดยขอให้มีกําลังใจในการทํางาน ให้สามารถระงับยับยั้งการระบาดครั้งนี้ได้โดยเร็ว พร้อมกับให้กําลังใจ นายวีระศักดิ์ วิจิตร์แสงศรี ผู้ว่าราชการจังหวัดสมุทรสาคร โดยทราบดีว่านายวีระศักดิ์ มุ่งมั่น จริงจังในการทํางาน และที่ผ่านมาได้ทํางานอย่างเต็มที่เพื่อชาวสมุทรสาคร จึงขอให้ป่วยโดยเร็ว และขอเป็นกําลังใจให้ทําหน้าที่ต่อไปอย่างสุดความสามารถ
..............................................
รัฐบาลไทย-ข่าวทำเนียบรัฐบาล-นายกฯ ย้ำยังไม่ล็อคดาวน์หลังปีใหม่ ขอรอดูสถานการณ์ ขอความร่วมมือเจ้าของโรงงานเปิดเผยข้อมูลการใช้แรงงานต่างด้าวตามความจริง พร้อมลงพื้นที่ จ.ระยอง บ่ายนี้
วันอังคารที่ 29 ธันวาคม 2563
นายกฯ ย้ํายังไม่ล็อคดาวน์หลังปีใหม่ ขอรอดูสถานการณ์ ขอความร่วมมือเจ้าของโรงงานเปิดเผยข้อมูลการใช้แรงงานต่างด้าวตามความจริง พร้อมลงพื้นที่ จ.ระยอง บ่ายนี้
นายกรัฐมนตรี ย้ํายังไม่ล็อคดาวน์หลังปีใหม่ ขอรอดูสถานการณ์ ขอความร่วมมือเจ้าของโรงงานเปิดเผยข้อมูลการใช้แรงงานต่างด้าวตามความจริง พร้อมลงพื้นที่ จ.ระยอง บ่ายนี้
วันนี้ (29 ธ.ค. 63) เวลา 13.10 น. ณ ตึกสันติไมตรี (หลังใน) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึง กรณีการล็อคดาวน์ทั่วประเทศหลังปีใหม่จะเกิดขึ้นหรือไม่นั้น ต้องคํานึงถึงสถานการณ์ที่เกิดขึ้นหลังจากนี้ ขึ้นอยู่กับการปฏิบัติตนของทุกคน หากทุกคนปฏิบัติตามมาตรการสาธารณสุข เชื่อว่าจะไม่ถึงขั้นนั้น ไม่ต้องมีการล็อคดาวน์ ทั้งนี้ ภาครัฐและภาคประชาชนจะต้องมีศรัทธา ร่วมมือกัน ทําให้ประเทศไทยปลอดภัยสําหรับชีวิตและทรัพย์สิน รวมไปถึงข้าราชการการเมืองและข้าราชการประจํา ต้องดูแลประชาชนไปด้วยกัน
นายกรัฐมนตรีกล่าวขอบคุณความร่วมมือจากประชาชนทุกภาคส่วน ยืนยันจะปฏิบัติงานอย่างเต็มที่เพื่อให้สถานการณ์ต่าง ๆ ดีขึ้นในทุกมิติ ทั้งการแพร่ระบาดของเชื้อไวรัสโควิด-19 การดูแลเกษตรกรและกลุ่มเปราะบาง รวมถึงการดูแลแรงงานต่างด้าว โดยมอบนโยบายให้มีการผ่อนผันการขึ้นบัญชี เพื่อให้มีการตรวจสอบได้ง่ายขึ้น พร้อมให้ผู้ประกอบการธุรกิจเอกชนที่ใช้แรงงานต่างด้าว อย่าปกปิดข้อมูล เพียงให้แจ้งจํานวนความต้องการแรงงาน ทั้งแรงมีฝีมือ/แรงงานไม่มีฝีมือ หลังจากนี้ หากพบแรงงานต่างด้าวที่ไม่ขึ้นทะเบียนหลังจากนี้ จะถือว่าผิดกฎหมาย รวมทั้งผู้ประกอบการจะต้องถูกขึ้นบัญชี Blacklist ต่อไป
สําหรับการเดินทางไปตรวจราชการที่จังหวัดระยองในช่วงบ่ายวันนี้เพื่อให้กําลังใจเจ้าหน้าที่และในหัวหน้ารัฐบาลจะลงพื้นที่ดูการทํางานให้ครบถ้วน ยืนยันจะดูแลตนเองให้มากที่สุด โดยจะสวมหน้ากากอนามัยตลอดเวลา หลีกเลี่ยงการพูดคุยระยะใกล้ มีระยะห่าง และใช้เจลแอลกอฮอล์ล้างมือ ซึ่งที่ผ่านมาตนเองได้มีการตรวจหาเชื้อไวรัสโควิด-19 อยู่เป็นระยะ ไม่ต้องเจ็บป่วย เพราะหากเจ็บป่วยจะทําให้ไม่สามารถปฏิบัติหน้าที่ได้อย่างต่อเนื่อง ย้ําให้ทุกคนอย่า “การ์ดตก”
.........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีอวยพรประชาชนเดินทางโดยสวัสดิภาพ ย้ำใช้ชีวิตแบบ New Normal สวมหน้ากากอนามัยตลอดการเดินทาง เว้นระยะห่าง หมั่นล้างมือ
วันอังคารที่ 29 ธันวาคม 2563
นายกรัฐมนตรีอวยพรประชาชนเดินทางโดยสวัสดิภาพ ย้ําใช้ชีวิตแบบ New Normal สวมหน้ากากอนามัยตลอดการเดินทาง เว้นระยะห่าง หมั่นล้างมือ
นายกรัฐมนตรีอวยพรประชาชนเดินทางโดยสวัสดิภาพ ย้ําใช้ชีวิตแบบ New Normal สวมหน้ากากอนามัยตลอดการเดินทาง เว้นระยะห่าง หมั่นล้างมือ
วันนี้ (29 ธ.ค. 63) เวลา 13.10 น. ณ ตึกสันติไมตรี (หลังใน) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยการประชุมคณะรัฐมนตรีครั้งสุดท้ายประจําปี พ.ศ. 2563 นี้ ได้มอบแนวทางการทํางานในปี พ.ศ. 2564 มุ่งทํางานเพื่อลดปัญหาอุปสรรคในช่วงที่ผ่านมา ปัญหาในปัจจุบันตลอดจนที่คาดการณ์ในอนาคต โดยขอความร่วมมือจากคณะรัฐมนตรีให้ร่วมกันทํางานเชิงรุก บูรณาการงานระหว่างกระทรวง สอดคล้องกับกฎหมาย กฎกติกา ยึดหลักความโปร่งใส มีประสิทธิภาพ และตรวจสอบได้เสมอ เพราะสถานการณ์โลกเปลี่ยนแปลงอยู่ตลอดเวลา จึงต้องเตรียมความพร้อมที่ตัวเรา เพื่อรองรับสถานการณ์ ร่วมกันฟันฝ่า ต่อสู้ เดินหน้าไปด้วยกัน ทั้งรัฐบาลและภาคประชาชน ตามนโยบาย “รวมไทยสร้างชาติ”
โอกาสนี้ นายกรัฐมนตรียังอวยพรให้ประชาชนที่เดินทางกลับภูมิลําเนาในช่วงเทศกาลปีใหม่ รวมถึงการเดินทางกลับมาทํางานหลังปีใหม่ เดินทางโดยสวัสดิภาพ พร้อมย้ําขอให้มีสติ ไม่ประมาท พร้อมย้ําให้ใช้ชีวิตแบบ New Normal ปฏิบัติตามมาตรการของสาธารณสุขอย่างจริงจัง มีวินัย ทั้งสวมใส่หน้ากากอนามัยตลอดการเดินทาง เว้นระยะห่าง ล้างมือ ทั้งนี้ หากไม่มีความจําเป็น ก็ขอความร่วมมือไม่เดินทางข้ามจังหวัด หากต้องมีการเดินทางไปจังหวัดต่าง ๆ ก็ต้องปฏิบัติตามมาตรการที่กําหนดไว้ในแต่ละพื้น โดยเฉพาะจังหวัดที่มีสถานการณ์แพร่ระบาดสูง หากสงสัยว่าตนเองมีอาการป่วยหรือเดินทางไปในพื้นที่เสี่ยงก็ให้สังเกตอาการที่บ้านเป็นเวลา 14 วัน ถือว่าเป็นความรับผิดชอบต่อสังคมและเพื่อให้มีความปลอดภัยจากสถานการณ์การแพร่ระบาดของเชื้อไวรัสโควิด-19
นายกรัฐมนตรียังกล่าวถึงการแก้ปัญหาบ่อนการพนันว่า รัฐบาลมีการจับกุมอย่างต่อเนื่อง ในฐานะตนเองดูแลฝ่ายความมั่นคงได้สั่งการให้ลงโทษทุกคนที่เกี่ยวข้อง เบื้องต้นก็มีการลงโทษที่มีการปล่อยปะละเลยให้มีบ่อนการพนัน จากนี้จะต้องสืบสวนต่อว่าเกิดขึ้นที่ไหน อย่างไร พร้อมเตือนข้าราชการหากมีส่วนรู้เห็น ไม่แจ้งให้หน่วยงานรับทราบหรือแจ้งดําเนินคดี ไปเผยแพร่ผ่านออนไลน์ หรือกระทําทุจริตผิดกฎหมายนั้น ถือมีความผิดได้ สําหรับเจ้าหน้าที่ที่ดูแลป้องกันโควิด-19 หรือจับกุมบ่อนการพนันอย่างเข้มแข็งก็ขอชื่นชมเช่นกัน
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​คกก. ภาพยนตร์และวีดิทัศน์ ฯ เตรียมผลักดัน Soft Power เน้นส่งออกวัฒนธรรมไทย เพิ่มมูลค่าทางเศรษฐกิจ พร้อมเตรียมมาตรการเยียวยากิจการภาพยนตร์หลังสถานการโควิด-19
วันอังคารที่ 29 ธันวาคม 2563
​คกก. ภาพยนตร์และวีดิทัศน์ ฯ เตรียมผลักดัน Soft Power เน้นส่งออกวัฒนธรรมไทย เพิ่มมูลค่าทางเศรษฐกิจ พร้อมเตรียมมาตรการเยียวยากิจการภาพยนตร์หลังสถานการโควิด-19
​คกก. ภาพยนตร์และวีดิทัศน์ ฯ เตรียมผลักดัน Soft Power เน้นส่งออกวัฒนธรรมไทย เพิ่มมูลค่าทางเศรษฐกิจ พร้อมเตรียมมาตรการเยียวยากิจการภาพยนตร์หลังสถานการโควิด-19
วันนี้ (29 ธ.ค. 63) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานในการประชุมคณะกรรมการภาพยนตร์และวีดิทัศน์แห่งชาติ ครั้งที่ 1/2563 โดยมีนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา และนายอิทธิพล คุณปลื้มรัฐมนตรีว่าการกระทรวงวัฒนธรรมเข้าร่วมด้วย
ที่ประชุมได้รับทราบรายงานผลกระทบของอุตสาหกรรมภาพยนตร์และวีดิทัศน์ไทยจากการระบาดของโรคติดเชื้อไวรัสโคโรนา 2019 (COVID-19) สร้างความเสียหายอย่างมากให้กับอุตสาหกรรมภาพยนตร์และวีดิทัศน์ ตลอดจนธุรกิจที่เกี่ยวข้อง อาทิ กองถ่ายภาพยนตร์ โทรทัศน์ โฆษณา ทําให้บุคลากรในทุกห่วงโซ่ต้องหยุดงานและขาดรายได้ งานประกาศผลรางวัลและงานอีเว้นท์ด้านสื่อบันเทิงต้องถูกระงับ โรงภาพยนตร์ไม่สามารถเปิดบริการได้ตามปกติ เป็นต้น ภาครัฐจึงเร่งออกมาตรการแก้ไขปัญหาและเยียวยาผู้ประกอบการ แรงงาน ลูกจ้าง เช่น มาตรการ “เราไม่ทิ้งกัน” มาตรการชดเชยรายได้แก่ลูกจ้างโดยสํานักงานประกันสังคม โครงการสินเชื่อฉุกเฉิน โครงการสินเชื่อดอกเบี้ยต่ํา เป็นต้น รวมถึงการผ่อนคลายให้ชาวต่างชาติสามารถเข้ามาถ่ายทําภาพยนตร์ในประเทศไทยได้ หลังการผ่อนคลายมาตรการ มีกองถ่ายภาพยนตร์เข้ามาถ่ายทําในประเทศไทย 7 เรื่อง สามารถสร้างรายได้ให้ประเทศได้ 148.48 ล้านบาท และมาสํารวจสถานที่ถ่ายทําอีก 6 เรื่อง ซึ่งมีแผนถ่ายทําในปี 2564 คาดว่าจะทํารายได้อีกกว่า 1,000 ล้านบาท ในส่วนของภาคเอกชน ได้มี “กองทุนเยียวยาโควิด-19” โดย บริษัท เน็ตฟลิกซ์ และสมาพันธ์สมาคมภาพยนตร์แห่งชาติ มีแผนดําเนินมาตรการต่าง ๆ เช่น การสนับสนุนการผลิตภาพยนตร์และวีดิทัศน์ การจัดเทศกาลภาพยนตร์นานาชาติในพื้นที่เป้าหมาย เป็นต้น เมื่อสถานการณ์การแพร่ระบาดคลี่คลาย
โอกาสนี้ ที่ประชุมได้มีการหารือเกี่ยวกับคณะทํางานขับเคลื่อนอุตสาหกรรมภาพยนตร์และวีดิทัศน์เพื่อเพิ่มมูลค่าทางเศรษฐกิจโดยใช้มิติทางวัฒนธรรมและซอฟท์พาวเวอร์ (Soft Power) เพื่อเพิ่มมูลค่าทางเศรษฐกิจและผลักดันอุตสาหกรรมภาพยนตร์ฯ เป็นอุตสาหกรรมที่มีศักยภาพสูงของประเทศ โดยการนําคอนเทนท์เกี่ยวกับศิลปะวัฒนธรรม อาหาร สถานที่ท่องเที่ยวในประเทศไทยสอดแทรกในภาพยนตร์และสื่อต่าง ๆ เพื่อส่งออก เป็นการสร้างรายได้และฟื้นฟูเศรษฐกิจ โดยมีการเสนอข้อคิดเห็นต่าง ๆ อาทิ สร้างหน่วยงานที่รับผิดชอบโดยตรง ในลักษณะ Single Agent ให้มีการสนับสนุนงบประมาณอย่างต่อเนื่อง อย่างน้อย 10 - 20 ปี หาความร่วมมือของภาครัฐ และภาคเอกชนส่งเสริมการผลิต Soft Power ของทั้งเนื้อหาบริการต่าง ๆ ส่งเสริมการเผยแพร่ทั้งในและต่างประเทศ และกําหนดกลุ่มประเทศเป้าหมายให้ชัดเจน ซึ่งรัฐมนตรีว่าการกระทรวงวัฒนธรรมกล่าวว่าประเด็นนี้สอดคล้องกับข้อสั่งการของนายกรัฐมนตรีที่ให้ภาครัฐและภาคเอกชนร่วมกันระดมในการทําคอนเทนต์หรือผลิตภาพยนตร์ที่มีเนื้อหาเน้นการสร้างมูลค่าเพิ่มโดยการใช้มิติวัฒนธรรมที่เป็นจุดแข็งของไทยด้วย
---------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธอส.เตือนอย่าหลงเชื่อ!! กรณีมีผู้แอบอ้างขอเลขบัญชีและบัตรประชาชนเพื่อโอนเงินโควิด-19
วันอังคารที่ 29 ธันวาคม 2563
ธอส.เตือนอย่าหลงเชื่อ!! กรณีมีผู้แอบอ้างขอเลขบัญชีและบัตรประชาชนเพื่อโอนเงินโควิด-19
ธอส.เตือนประชาชนอย่าหลงเชื่อกรณีที่มีผู้ใช้หมายเลข 082-946-4808 ติดต่อไปสอบถามเลขบัญชีธนาคาร และเลขบัตรประจําตัวประชาชน เพื่อจะโอนเงินกระตุ้นเศรษฐกิจสู้โควิด-19 เข้าบัญชีให้คนละ 2,000 บาท โดยยืนยันว่ากรณีดังกล่าวไม่เป็นความจริง
ธนาคารอาคารสงเคราะห์ (ธอส.) เตือนประชาชนอย่าหลงเชื่อกรณีที่มีผู้ใช้หมายเลข 082-946-4808 ติดต่อไปสอบถามเลขบัญชีธนาคาร และเลขบัตรประจําตัวประชาชน เพื่อจะโอนเงินกระตุ้นเศรษฐกิจสู้โควิด-19 เข้าบัญชีให้คนละ 2,000 บาท โดยยืนยันว่ากรณีดังกล่าวไม่เป็นความจริง และไม่ใช่หมายเลขโทรศัพท์ของ ธอส. หรือ ผู้ปฏิบัติงานของ ธอส. รวมทั้งไม่สามารถติดต่อไปที่หมายเลขดังกล่าวได้ และเคยมีการแชร์ข้อความในลักษณะคล้ายกันนี้มาตั้งแต่ปี 2562 โดยอ้างว่าเป็นหมายเลขโทรศัพท์ของกรมบัญชีกลาง และในปี 2563 ได้มีการปรับเพิ่มข้อความให้เข้ากับสถานการณ์โควิด-19 เพื่อให้เกิดความน่าเชื่อถือ ซึ่งกระทรวงการคลังเคยเตือนประชาชนในกรณีดังกล่าวมาแล้วว่าเป็นข่าวปลอม หรือ Fake News เช่นกัน
ทั้งนี้ หากลูกค้าประชาชนได้รับข้อความในลักษณะเดียวกันนี้ ขอความร่วมมือไม่ส่งต่อหรือแชร์ข้อมูล เพื่อไม่ให้เกิดความสับสน สอบถามรายละเอียด หรือ ติดต่อข้อมูลข่าวสารของธนาคารเพิ่มเติมได้ที่ www.ghbank.co.th หรือ ศูนย์ลูกค้าสัมพันธ์(Call Center) โทร 0-2645-9000 และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-โครงการร่วมลงทุนสำคัญ (High Priority PPP Project) เป็นไปตามแผนที่วางไว้ พร้อมผลักดันโครงการในปี 2564 มูลค่ารวมกว่า 160,000 ล้านบาท
วันอังคารที่ 29 ธันวาคม 2563
โครงการร่วมลงทุนสําคัญ (High Priority PPP Project) เป็นไปตามแผนที่วางไว้ พร้อมผลักดันโครงการในปี 2564 มูลค่ารวมกว่า 160,000 ล้านบาท
ผลการประชุมคณะกรรมการ PPP ครั้งที่ 4/2563 เมื่อวันอังคารที่ 29 ธันวาคม 2563 ณ ห้องประชุมวายุภักษ์ 4 กระทรวงการคลัง โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ กรรมการและเลขานุการ คณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 4/2563 เมื่อวันอังคารที่ 29 ธันวาคม 2563 ณ ห้องประชุมวายุภักษ์ 4 กระทรวงการคลัง โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP มอบหมายให้กระทรวงเจ้าสังกัด หน่วยงานเจ้าของโครงการ และ สคร. ทําหน้าที่เร่งรัดโครงการที่สําคัญและจําเป็นเร่งด่วน (High Priority PPP Project) ภายใต้แผนการจัดทําโครงการร่วมลงทุน พ.ศ. 2563 - 2570 ให้เป็นไปตามกรอบระยะเวลาและแล้วเสร็จตามกําหนด ซึ่งนอกจากโครงการคมนาคมในด้านต่างๆ ทั้งทางถนน ทางราง และทางน้ําแล้ว ยังรวมไปถึงโครงการในด้านสาธารณสุขด้วย เพื่อกระตุ้นการลงทุนของประเทศในภาพรวม และให้มีเม็ดเงินหมุนเวียนในระบบเศรษฐกิจเพิ่มขึ้น ตลอดจนช่วยสร้างความเชื่อมั่นให้กับนักลงทุนในการลงทุนในโครงการโครงสร้างพื้นฐานและบริการสาธารณะต่างๆ ของรัฐ
2. คณะกรรมการ PPP ยังได้วินิจฉัยกรณีที่มีปัญหาเกี่ยวกับการปฏิบัติตาม พ.ร.บ. การร่วมลงทุนฯ ปี 2562 ตามมาตรา 20 (9) ตามที่มีหน่วยงานหารือในกรณีปัญหาข้อกฎหมายตาม พ.ร.บ. การร่วมลงทุนฯ ปี 2562 ของการประปาส่วนภูมิภาค บริษัท ท่าอากาศยานไทย จํากัด (มหาชน) และการนิคมอุตสาหกรรมแห่งประเทศไทย
สํานักงานคณะกรรมการนโยบายรัฐวิสาหกิจ กองส่งเสริมการให้เอกชนร่วมลงทุนในกิจการของรัฐ
รัฐบาลไทย-ข่าวทำเนียบรัฐบาล-การประชุมคณะกรรมการบริษัทอ้อยและน้ำตาลไทย จำกัด
วันอังคารที่ 29 ธันวาคม 2563
การประชุมคณะกรรมการบริษัทอ้อยและน้ําตาลไทย จํากัด
รองปลัดฯ อําพันธุ์ เข้าร่วมการประชุมคณะกรรมการบริษัทอ้อยและน้ําตาลไทย จํากัด ครั้งที่ 11/2563
นายอําพันธุ์เวฬุตันติรองปลัดกระทรวงเกษตรและสหกรณ์เข้าร่วมการประชุมคณะกรรมการบริษัทอ้อยและน้ําตาลไทยจํากัดครั้งที่11/2563โดยมีนายกอบชัยสังสิทธิสวัสดิ์ปลัดกระทรวงอุตสาหกรรมเป็นประธานณห้องประชุมบริษัทอ้อยและน้ําตาลไทยจํากัดชั้น32อาคารพญาไทพลาซ่าซึ่งที่ประชุมฯได้รับทราบประเด็นต่างๆที่เกี่ยวข้องกับการหารือข้อกฎหมายตามสัญญาการส่งมอบน้ําตาลทรายดิบเพื่อการส่งออกนอกราชอาณาจักรฯการเปิดประมูลขายน้ําตาลทรายดิบรายงานสรุปผลการทําราคาน้ําตาลทรายดิบส่งมอบให้อนท.ฤดูการผลิตปี2563/2564รายงานการส่งออกน้ําตาลของไทยเดือนมกราคม–พฤศจิกายน2563แนวโน้มราคาน้ําตาลทรายดิบ(Sugar#11)ภาวะตลาดเงินดอลล่าห์สหรัฐฯประกอบกับพิจารณาหารือในหลายประเด็นเช่นการดําเนินการรับซื้อและจําหน่ายน้ําตาลทรายของกลางจากกรมศุลกากรประมาณการค่าใช้จ่ายในการเข้าร่วมประชุมกับประเทศสมาชิกกลุ่มพันธมิตรเพื่อการปฏิรูปการค้าน้ําตาลโลก(GSA)ประจําปีพ.ศ. 2565การจ่ายเงินค่าตอบแทนให้กับกรรมการที่ปรึกษาคณะกรรมการและพนักงานประจําปีพ.ศ. 2563รวมถึงการจัดทํางบประมาณของบริษัทประจําปีพ.ศ. 2564เป็นต้น
รัฐบาลไทย-ข่าวทำเนียบรัฐบาล-ธอส. ออก 4 มาตรการ แก้ปัญหาหนี้สินตำรวจ 4,000 ล้านบาท พร้อมเปิดลงทะเบียนผ่าน Application : GHB ALL มกราคม 2564
วันอังคารที่ 29 ธันวาคม 2563
ธอส. ออก 4 มาตรการ แก้ปัญหาหนี้สินตํารวจ 4,000 ล้านบาท พร้อมเปิดลงทะเบียนผ่าน Application : GHB ALL มกราคม 2564
ธอส.ลงนามข้อตกลง (MOU) ว่าด้วย “ความร่วมมือในโครงการแก้ไขปัญหาหนี้สินข้าราชการตํารวจและลูกจ้างประจํา สํานักงานตํารวจแห่งชาติ" กับ สํานักงานตํารวจแห่งชาติ แก้ไขปัญหาหนี้สินข้าราชการตํารวจและลูกจ้างประจํา
ธนาคารอาคารสงเคราะห์ ลงนามข้อตกลง (MOU) ว่าด้วย “ความร่วมมือในโครงการแก้ไขปัญหาหนี้สินข้าราชการตํารวจและลูกจ้างประจํา สํานักงานตํารวจแห่งชาติ" กับ สํานักงานตํารวจแห่งชาติ แก้ไขปัญหาหนี้สินข้าราชการตํารวจและลูกจ้างประจํา พร้อมออก 4 มาตรการ ดูแลลูกหนี้ที่มีปัญหาในการผ่อนชําระ รวมถึงมีสถานะทางกฎหมายประมาณ 4,000 ล้านบาท เริ่มเปิดให้ลงทะเบียนเข้าร่วมโครงการผ่าน Application : GHB ALL ในเดือนมกราคม 2564
นายฉัตรชัย ศิริไล กรรมการผู้จัดการ ธนาคารอาคารสงเคราะห์(ธอส.) ร่วมลงนามข้อตกลง (MOU) ว่าด้วย “ความร่วมมือในโครงการแก้ไขปัญหาหนี้สินข้าราชการตํารวจและลูกจ้างประจํา สํานักงานตํารวจแห่งชาติ" ร่วมกับ พลตํารวจเอกสุวัฒน์ แจ้งยอดสุข ผู้บัญชาการตํารวจแห่งชาติ ซึ่งความร่วมมือดังกล่าวจัดทําขึ้น เพื่อบรรเทาความเดือดร้อนให้แก่ข้าราชการตํารวจและลูกจ้างประจํา สํานักงานตํารวจแห่งชาติ ที่มีปัญหาหนี้สิน และป้องกันการมีภาระหนี้สินเพิ่มจนเกินกําลังความสามารถในการชําระหนี้ผ่านแนวทางต่าง ๆ ทั้งนี้ เป็นไปตามแนวทางที่กําหนดตามหลักเกณฑ์และวิธีปฏิบัติของธนาคารแห่งประเทศไทย อันจะนําไปสู่คุณภาพชีวิตดีขึ้น เพื่อสร้างขวัญและกําลังใจในการปฏิบัติหน้าที่ตามนโยบายของพลเอกประยุทธ์ จันทร์โอชา นายกรัฐมนตรี ที่มอบของขวัญปีใหม่ 2564 ให้กับข้าราชการตํารวจ ด้านสวัสดิการกําลังพล คือ โครงการแก้ไขปัญหาหนี้สินตํารวจ
โดย ณ วันที่ 26 ธันวาคม 2563 ธอส. มีลูกค้าของธนาคารที่ใช้สิทธิสวัสดิการสํานักงานตํารวจแห่งชาติ จํานวน 39,493 บัญชี เงินต้นคงเหลือประมาณ 30,000 ล้านบาท โดยเป็นลูกหนี้ที่มีปัญหาในการผ่อนชําระ รวมถึงมีสถานะทางกฎหมายประมาณ 4,000 ล้านบาท ซึ่ง ธอส. พร้อมสนับสนุนความร่วมมือกับ สตช. พิจารณาแนวทางการช่วยเหลือลูกค้าใน 4 ด้าน ประกอบด้วย 1.การปรับโครงสร้างหนี้ 2.การลดดอกเบี้ย 3.การขยายเวลาชําระหนี้ และ 4.การผ่อนปรนการชําระหนี้ โดยจะเปิดให้ลงทะเบียนเข้าร่วมโครงการผ่าน Application : GHB ALL ในเดือนมกราคม 2564
ทั้งนี้ พิธีลงนามความร่วมมือดังกล่าวจัดขึ้นเมื่อวันที่ 29 ธันวาคม 2563 ณ ห้องศรียานนท์ อาคาร 1 ชั้น 2 สํานักงานตํารวจแห่งชาติ สอบถามรายละเอียดหรือติดต่อข้อมูลข่าวสารของธนาคารเพิ่มเติมได้ที่ www.ghbank.co.th หรือ ศูนย์ลูกค้าสัมพันธ์(Call Center) โทร 0-2645-9000 และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-‘รมว.สุชาติ’ ปลื้ม!! ประชาชนพอใจผลงานกระทรวงแรงงาน ชื่นชมให้กำลังใจ ขรก.ช่วยขับเคลื่อนภารกิจ ก้าวผ่านโควิด -19 ไปให้ได้
วันอังคารที่ 29 ธันวาคม 2563
‘รมว.สุชาติ’ ปลื้ม!! ประชาชนพอใจผลงานกระทรวงแรงงาน ชื่นชมให้กําลังใจ ขรก.ช่วยขับเคลื่อนภารกิจ ก้าวผ่านโควิด -19 ไปให้ได้
นายสุชาติ ชมกลิ่น รัฐมนตรีว่าการกระทรวงแรงงาน ปลื้มใจ!! กรณีผล RIDC โพล ของศูนย์วิจัย นวัตกรรมและดิจิทัล วิทยาลัยนวัตกรรมและการจัดการ ม.ราชภัฏสวนสุนันทา เปิดเผยว่า ประชาชนพอใจภาพรวมผลงานและการทํางานของรัฐบาล โดยกระทรวงแรงงานติด 1 ใน 5 อันดับแรก
เมื่อวันที่ 29 ธันวาคม 2563นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีผล RIDC โพล ของศูนย์วิจัย นวัตกรรมและดิจิทัล วิทยาลัยนวัตกรรมและการจัดการ มหาวิทยาลัยราชภัฏสวนสุนันทาได้ทําการสํารวจความคิดเห็นของประชาชนต่อผลงานของรัฐบาล ประจําปี 2563 ระหว่างวันที่ 21-25 ธันวาคมที่ผ่านมา เพื่อสอบถามความคิดเห็นของประชาชนเกี่ยวกับผลงานทั้งในภาพรวม และรายกระทรวงรวมถึงผลงานเด่นของรัฐบาล เพื่อสะท้อนความคิดเห็นของประชาชนในสังคมและผู้ที่เกี่ยวข้องได้รับทราบ โดยสุ่มตัวอย่างจากประชาชนที่มีอายุตั้งแต่ 18 ปีขึ้นไปกระจายทุกภูมิภาค ระดับการศึกษาและอาชีพทั่วประเทศผ่านแบบสอบถามออนไลน์และสัมภาษณ์รวม 4,121 ตัวอย่าง พบว่า ประชาชนพอใจภาพรวมผลงานและการทํางานของรัฐบาล 62.11 % และพอใจผลงานและการทํางานของแต่ละกระทรวง 5 อันดับ ได้แก่ 1) กระทรวงเกษตรและสหกรณ์ 65.62 % 2) กระทรวงพาณิชย์ 65.51 % 3) กระทรวงสาธารณสุข 64.20 % 4) กระทรวงแรงงาน 62.98 % และ 5) กระทรวงการท่องเที่ยวและกีฬา 60.01 %
นายสุชาติยังได้กล่าวถึงของขวัญปีใหม่ที่กระทรวงแรงงานจะมอบให้พี่น้องผู้ใช้แรงงานทั่วประเทศ ได้แก่ 1) ลดเงินสมทบให้กับนายจ้างและผู้ประกันตน จากเดิมฝ่ายละ 5 % เป็น 3 % ของค่าจ้าง เป็นเวลา 3 เดือน (ม.ค.– มี.ค.64) 2) เพิ่มเงินสงเคราะห์บุตร เดิม 600 เป็น 800 บาทต่อเดือนต่อคน (ไม่เกิน 3 คน) ค่าคลอดบุตรเดิม 13,000 บาท เพิ่มเป็น 15,000 บาท และค่าฝากครรภ์เดิม 3 ครั้ง 1,000 บาท เป็น 5 ครั้ง 1,500 บาท 3) ลดดอกเบี้ยเงินกู้แก่แรงงานที่รับงานไปทําที่บ้าน งวดที่ 1 – 12 ร้อยละ 0 ต่อปี งวดที่ 13 ขึ้นไป ร้อยละ 3 ต่อปี ภายใต้กรอบวงเงินกู้ 7,000,000 บาท รายบุคคลไม่เกิน 50,000 บาท รายกลุ่มไม่เกิน 300,000 บาท 4) ฟรีอบรมความปลอดภัย อาชีวอนามัย และสภาพแวดล้อมในการทํางาน 10,000 คน และ 5) ฟรีพัฒนาทักษะฝีมือแรงงานผ่านระบบออนไลน์ รวมทั้งการจ่ายเงินชดเชย 50 % แก่ผู้ประกันตนที่ได้รับผลกระทบโควิด – 19 กรณีรัฐสั่งปิดกิจการชั่วคราวเป็นเวลา 90 วัน เป็นต้น
“ผมขอชื่นชมและให้กําลังข้าราชการ เจ้าหน้าที่กระทรวงแรงงานทุกคนที่ช่วยกันปฏิบัติหน้าที่อย่างเต็มกําลัง กระทรวงแรงงานจะมุ่งมั่นทุ่มเทเพื่อขับเคลื่อนภารกิจด้านแรงงานด้วยการส่งเสริมการมีงานทํา การพัฒนาทักษะฝีมือ การคุ้มครองแรงงาน และการเสริมสร้างหลักประกันความมั่นคงในชีวิต เพื่อให้พี่น้องผู้ใช้แรงงานมีคุณภาพชีวิตที่ดีขึ้นและผ่านวิกฤตโควิด – 19 นี้ไปให้ได้”นายสุชาติกล่าวในท้ายสุด